उत्तर प्रदेश बीटीसी 2015 के तीसरे सेमेस्टर के परिणामों पर सवाल उठ रहे हैं. इन परिणामों में व्यापक धांधली की जांच की मांग को लेकर इलाहाबाद हाईकोर्ट में याचिका दाखिल की गई है. मामले में इलाहाबाद हाईकोर्ट ने सचिव, परीक्षा नियामक प्राधिकारी से पूछा कि गड़बड़ी कैसे हुई? इसके साथ ही हाईकोर्ट ने परीक्षा से जुड़े रिकॉर्ड 5 अक्टूबर तक तलब कर लिए हैं.विकास व 32 अन्य की ओर से दाखिल याचिका में कहा गया है कि तीसरे सेमेस्टर में बड़ी संख्या में छात्रों को फेल किया गया है. इसमें धांधली हुई है. कई छात्र निर्धारित 25 अंक से अधिक अंक से पास हुए हैं, वहीं उन्हें 25 अंक के बजाय 29 अंक देने पर सवाल उठ रहे हैं. याचिका में मांग की गई है कि तीसरे सेमेस्टर की परीक्षा की कॉपियों का पुनर्मूल्यांकन किया जाए. यही नहीं सभी को चौथे सेमेस्टर में बैठने की अनुमति भी दी जाए. जस्टिस संगीता चन्द्रा की एकलपीठ में ये सुनवाई हुई.इस दौरान कोर्ट ने परीक्षा नियामक प्राधिकारी के सचिव से पूछा कि गड़बड़ी कैसे हुई. मामले की सुनवाई के बाद कोर्ट ने 5 अक्टूबर तक परीक्षा से जुड़े सभी रिकॉर्ड तलब कर लिए हैं.